Թուրքիայում Պոլսո Հայոց պատրիարքի սպասվելիք ընտրությունների գործընթացը մտել է փակուղի. նախօրեին համայնքը ցնցեց եկեղեցական խորհրդի նախագահ Տ. Սահակ եպիսկոպոս Մաշալյանի՝ հրաժարականի ու Ստամբուլը լքելու մասին պաշտոնական հայտարարությունը: Եպիսկոպոս Մաշալյանը, որը նաև նոր պատրիարքի պաշտոնի համար առաջադրված չորս թեկնածուներից մեկն էր՝ Գերմանիայի հայ համայնքի հոգևոր առաջնորդ, արքեպիսկոպոս Գարեգին Բեկչյանի, Գուգարքի թեմի առաջնորդ, արքեպիսկոպոս Սեպուհ Չուլջյանի և փոխպատրիարք Արամ Աթեշյանի հետ միասին, հայտարարել է իր թեկնածությունը հանելու մասին: